Festivalprogrammet preges av seminarer, debatter mellom politikere og fagfolk og at interessorganisasjoner, politiske partier, veldedige organisasjoner og statlige etater presenterer seg. I media er det vanligvis en debatt om aktuelle samfunnsspørsmål mellom lederne i eller markante talspersoner fra de største partiene som får størst oppmerksomhet; denne partilederdebatten kan følges digitalt i sanntid.